Hallituksen kokous 2/2021

|  |  |
| --- | --- |
| Aika | Torstai 11.3.2021 klo 19.00-20.35   |

# 1 Kokouksen avaus

Puheenjohtaja avasi kokouksen klo 19.00.

# 2 Laillisuuden ja päätösvaltaisuuden toteaminen

 Kokous todettiin laillisesti koolle kutsutuksi ja päätösvaltaiseksi.

#  Työjärjestyksen hyväksyminen

Hyväksyttiin esityslista kokouksen työjärjestykseksi lisäyksellä, 11.4. Opettajuuden arvostushanke.

# 4 Pöytäkirjantarkastajien valitseminen

 Valittiin Markku Seppälä ja Anu Waltari-Grundströmin pöytäkirjantarkastajiksi.

**5 Yhdistyksen kokous 1.2.2021**

 Todettiin, että tarkistettu ylimääräisen yhdistyksen kokouksen, 1.2.2021, pöytäkirja on luettavissa verkkosivuilta, [Aineistot | OAJ Varsinais-Suomi (oajvs.fi)](https://www.oajvs.fi/aineistot/).

**6 Alueyhdistyksen toiminnan kehittäminen**

 Alueyhdistyksen toiminnan kehittäminen aloitetiin syyskuussa 2020.

 Toiminnan kehittämistä jatketaan suunnitteluseminaarissa lauantaina 10.4.2021 kello 10-16. Seminaariin on kutsuttu alueyhdistyksen hallituksen jäsenet ja muut hallituksen kokouksiin kutsuttavat. Tilaisuus järjestetään Teams-yhteyksillä. Linkki yhdistyksen kehittämisseminaariin 10.4.2021 lähetetään viikolla 13.

 **7 OAJ:n tarjoama yhdistysvalmennus**

OAJ on tehnyt vaikuttavuuskyselyn alueyhdistyksille ja tarjoaa yhdistysvalmennusta keväällä 2021. Saadun palauteen perusteella Varsinais-Suomen alueyhdistyksen hallituksen ja jaostojen yhteistoimintaa tulee kehittää. Yhdistysvalmennus aloitettiin 26.1.2021. Valmennus jatkuu 11.3.2021.Todettiin, että valmennuksessa esiin nousseita kysymyksiä käsitellään 10.4.2021 hallituksen seminaarissa.

**8 OAJ:n** **valtuustovaalien 2022 äänestystapa**

OAJ:n valtuustovaalit pidetään seuraavan kerran keväällä 2022. Vaali- ja äänestysjärjestyksen mukaan äänestystavat ovat seuraavat:

1. sähköinen ennakkoäänestys ja uurnavaali
2. kokonaan sähköinen äänestys

Ysi-piirien valtuustovaalit järjestetään alueyhdistyksittäin. OAO-piiri, VOL-piiri ja YLL-piiri järjestävät oman vaalipiirinsä vaalit valtakunnallisesti.

OAJ:n hallitus päättää vaalipäivät kevään aikana. Vaalivalmisteluja ja vaalisovelluksen kehittämistyötä varten pyydetään tietoa siitä, kumpaa äänestystapaa OAJ-YSI:n alueellinen vaalipiiri (YSI:n vaalipiiri = OAJ:n alueyhdistysalue) käyttää valtuustovaaleissa. Päätös ilmoitetaan osoitteella pekka.silkosuo@oaj.fi, 25.3. mennessä.

Päätettiin, että Varsinais-Suomen YSI-piiri käyttää äänestystapaa vaihtoehtoa b., kokonaan sähköinen äänestys.

**9 Valtuustoaloitteet**

Valtuustoaloitteet kevätkokoukseen 5.–7.5.2021 on toimitettava järjestöpalveluihin perusteluineen 15.3.2021 mennessä osoitteella hanna.hirvonen@oaj.fi tai OAJ/Hanna Hirvonen, PL 20, 00521 Helsinki.

Aloitteita voivat tehdä valtakunnalliset piirit ja yhdistykset, alueyhdistykset sekä paikallisyhdistykset.

Aloitteissa yhdistykset voivat nostaa esille/kiinnittää hallituksen ja valtuuston huomiota laajoihin asiakokonaisuuksiin. Toiminnan kehittämiseen liittyviä yksittäisiä ehdotuksia ja ideoita on mahdollista tuoda esille luottamustehtävissä toimivien kautta tai suoraan toimistolle. Aloitteiden laatimisessa tulee huomioida yhdistyksen nimenkirjoitussääntö.

Lisätietoja aloitteen laatimisesta ja sisällöstä antaa erityisasiantuntija Pekka Silkosuo, pekka.silkosuo@oaj.fi.

Päätettiin, että Varsinais-Suomen alueyhdistys ei esitä valtuustoaloitetta.

**10 Työhyvinvointirahasto**

OAJ perusti viime vuonna oman työhyvinvointirahaston tukemaan jäsentensä työhyvinvointia ja edistämään työelämän laatua. Haku käynnistyi 1.3.2021 ja hakuaikaa on huhtikuun loppuun.

Nyt on tarjolla tukea työhyvinvointiin! Tutustu esittelyyn ja vie asiaa työpaikoille. Napakat esittelydiat löydät [oaj.fi/tyohyvinvointi](https://www.oaj.fi/tyohyvinvointi).

Hanketta ei tarvitse toteuttaa itse, vaan toteutuksen voi tilata asiantuntijalta tai yritykseltä. Idea ja halu parantaa työyhteisön työhyvinvointia riittää. Rahasto tukee myös työhyvinvoinnin tutkimusta ja alan kehittämistyötä sekä jakaa stipendejä.

Tukea voivat hakea yhdistykset, yhdistysten muodostamat yhteisöt ja OAJ:n jäsenet.

Rahastoa koskevat kysymykset tyohyvinvointirahasto@oaj.fi

Merkittiin tiedoksi. Asiaan palataan seuraavassa kokouksessa. Todettiin, että hyvinvointirahaston periaatteita tulee käsitellä jaostojen kokouksessa.

**11 Viestintä**

 **Canva-koulutus**

Hallitus päätti hankkia Canva-koulutusta etänä. Canva-pohjia on käytössä OAJ:llä kuntavaalien markkinoinnissa.

Alueyhdistykselle hankitaan yksi maksullinen Canva-lisenssi 1-5 henkilölle. Koulutukseen osallistui 20 henkilöä. Kouluttaja oli erittäin ammattitaitoinen ja koulutus todettiin hyödylliseksi. Päätettiin hankkia maksullinen Canva-lisenssi yhdistykselle.

**OAJ:n brändivideo yhdistysten jäsenhankinnan tueksi**

OAJ on tuottanut laadukkaan brändivideon yhdistysten jäsenhankinnan ja yhteisöllisyyden tueksi. Videolla esiintyy kahdeksan eri taustaista sekä eri alojen opettajaa ympäri Suomea. Videota voi näyttää mm. jäsentilaisuuksissa, jäsenhankintaan keskittyvissä tapahtumissa, yhdistysten some-kanavilla. Videot kestävät aikaa ja ne ovat käytössä ainakin vuoden 2022 loppuun asti.

Videot löytyvät OAJ:n YouTube-kanavalta:

* [suomenkielinen](https://www.youtube.com/watch?v=EJ_uFa3suMw) (puhuttu)
* [suomenkielinen](https://www.youtube.com/watch?v=Sjl3YcmGOso) (puhuttu ja tekstitetty)
* [ruotsinkielinen](https://www.youtube.com/watch?v=lejHKl0VAF8) (puhuttu ja tekstitetty)
* [englanninkielinen](https://www.youtube.com/watch?v=6sLDndhu04E) (tekstitetty)

**Helmikuun blogi**

Helmikuun blogi on julkaistu verkkosivuilla 1.3.2021. <https://www.oajvs.fi/ajankohtaista/#blogi>

 **OAJ:n opettajien arvostushanke**

OAJ:n Opettajuuden arvostushankkeessa ja siihen liittyen tarvitaan alueelta 3-4 innostunutta opettajaa, jotka tekisivät 15 -30 sekunnin videon siitä, mitä pitävät omassa työssään tärkeänä. Videot tulee olla OAJ:n viestintäpäälliköllä Hese Pölösellä 17.3 2021 mennessä. Juha Lindström ja Riikkamarja Autio tekevät alueen edustajina videot.

**12 Kuntavaalit**

Oikeusministeriö on päättänyt siirtää kuntavaalit huhtikuun 18. päivästä kesäkuun 13. päivään. Alueasiantuntija ja puheenjohtaja lähestyvät puoluetoimistoja sähköpostikirjeellä ja toimistoille toimitetaan vaaleihin liittyvää materiaalia.

Todettiin, että Maijumarjut Polviander on koonnut aineistokassin ja kuntavaalikirjeen puoluetoimistoille.

Facebook-sivuilla julkaistaan iskulauseita kuntavaaleista.

Alueyhdistys painattaa kuntavaalikortteja ammatti-instituutissa, joita jaetaan myös paikallisyhdistyksille.

**13 Tilinpäätös 2020**

Kultiin selvitys tilinpäätöksestä. Hyväksyttiin vuoden 2020 tilinpäätös, joka allekirjoitetaan sähköisesti.

**14 Tapahtumat 2021**

OAJ:n johtoryhmä on 13.1. kokouksessaan tehnyt päätöksen koskien kevään koulutustilaisuuksia. Kaikki OAJ:n koulutukset toteutetaan etänä 30.6. saakka.

**Alueyhdistyksen 10-vuotisjuhlat**

Päätetään nimetä työryhmä, joka valmistelee tapahtuman toteutuksen ja talousarvion sekä vastaa järjestelyistä. Talousarvio hyväksytään huhtikuun kokouksessa. Nimettiin työryhmään Riikkamarja Autio, Elisa Gylén, Eila Matikainen, Maarit Munkki-Utunen ja Anne Porkka. Alueasiantuntija Maijumarjut Polviander toimii ryhmän kokoonkutsujana ja puheenjohtajana. Työryhmä valmistelee seuraavaan kokoukseen esityksen tapahtuman toteutuksesta ja talousarviosta.

**MOP-2021 tiistaina 5.10.2021**

MOP-tapahtuma vietetään 5.10. ja se liittyy opettajien arvostuskampanjaan. Lisätietoja asiasta saadaan myöhemmin.

**Alueelliset LM-neuvottelupäivät 30.-31.3.2021**

Todettiin, että ohjelma on valmis.

**Anna hetki aikaa itsellesi -webinaari 1.3.2021**

Ilmoittautuneita tapahtumaan oli yhteensä 120 ja toteutus sai hyvää palautetta.

**Opettajien ja esimiesten vastuut ja velvollisuudet koulutus 9.3.2021**

Ilmoittautuneita tapahtumaan oli yhteensä 63 ja toteutus onnistui hyvin.

**Kevään kulttuuritapahtumat**

Nightwish-yhtyeen virtuaalikonsertista on varattu 50 lippua. Konsertin toteutus on siirtynyt pidettäväksi 28. ja 29.5.2021. Kaikkien liput on lunastettu omavastuuhintaan 10,- ja toimitettu varaajille.

**Paikallisyhdistysten puheenjohtaja ja sihteerikoulutus**

Järjestelyvastuussa on Satakunnan alueyhdistys. Tapahtuman ajankohta on koronatilanteen takia vielä avoin. Tapahtuma on siirretty syksyyn 2021.

**Oppivelvollisuuden laajentaminen -koulutus**

Koulutus pidetään verkkototeutuksena maanantaina 26.4.2021. Vetäjinä Tuomo Laakso ja Pauliina Viitamies, OAJ ry.

**Urheilutapahtumat**

OpeOpen golf-tapahtuma on 27.8.2021 (alustava päivämäärä), Salo Golfissa 27.8.2021. Urheilutapahtumiin on varattu vuoden 2021 talousarviossa 2500 euroa (tuottoarvio 500 euroa). Mika Hakala ja Tuula Okorie valmistelevat verkkotapahtumaa.

 **15 Jaostojen kuulumiset ja alueasiamiehen ajankohtaiskatsaus**

**Alueasiantuntija**

Alueasiantuntijan tehtäviä syksyllä 2020

* koulutusten suunnittelu, toteutus ja osallistuminen yhdessä OAJ:n ja jaostojen koulutusvastaavien kanssa
* kansanedustajatapaamisen suunnittelu ja toteutus Turun ammattikorkeakoulussa, jossa mukana myös ammattikorkeakoulun toimitusjohtaja-rehtori Vesa Taatila
* mielipidekirjoitus Turun Sanomissa liittyen oppivelvollisuuteen
* osallistuminen OAJ:n järjestämiin eri opettajaryhmille suunnattuihin koulutuksiin ja webinaareihin
* osallistuminen OAJ:n järjestämään aluetoimijoiden koulutuksiin
* osallistuminen työvaliokunnan ja hallituksen kokouksiin
* osallistuminen mahdollisuuksien mukaan jaostojen kokouksiin ja jaostojen järjestämiin koulutuksiin
* osallistuminen viestintätyöryhmän kokouksiin
* viestinnän suunnittelu yhdessä työryhmän ja viestintävastaavan kanssa
* someviestintä yhdessä viestintävastaavan kanssa (facebook, twitter)
* mainostavaroiden hankinnan suunnittelu ja hankinta
* yhteistyö puheenjohtajan kanssa
* yhteistyö SOOL ry:n kanssa
* vastaaminen OAJ:n kyselyihin
* OAJ:n tiedotteiden ja kirjeiden seuraaminen
* vastaaminen jäsenten kyselyihin ja niihin liittyvien asioiden selvitystyö
* verkostoyhteistyö
* osallistuminen Opettajuuden arvostushankkeeseen
* muut annetut tehtävät

**OAO**

 - vuoden 2020 Varsinais-Suomen ammatillinen opettaja valittiin 3.3.2021. Varsinais-Suomen ammatillinen opettaja 2020 on Turun AMK:n media-alan lehtori Pia Oförsagd

- OAO-jaoston koulutus luottamusmiehille ja yhdistysten puheenjohtajille järjestetään 24.3. Teamsissä. Paikalla alustajina OAJ:n edustajat Juha Makkonen ja Teija Golnick.

**VOL**

- luottamusmiesrinki kokoontui 16.2.2021 etänä. Ryhmälle luotu Whatsapp-rinki on myös todettu erittäin hyödylliseksi

- jaostomme pohti erilaisia koulutusmahdollisuuksia jäsenille, tunnetaitokoulutus ja äänenhuoltokoulutus nousivat ajatuksiksi

- keskustelimme myös, miten eri paikallisyhdistykset ovat huomioineet jäseniään koronan aikana

- jaoston keskustelun pohjalta ainoastaan Turulla ja Mynämäellä lienee tällä hetkellä jotakin suunnitelmia vaikuttamisen suhteen kunnallisvaaleissa

- seuraava palaveri on 7.4.2021 etänä.

**YSI Turku**

**-** oppivelvollisuuden laajentaminen puhuttaa.

**YSI V-S**

- kokous 30.3.2021

- äänenhuoltokoulutus tulossa. Koulutusvastaava Anne Porkka on kysynyt tarjouksen

- kuntavaaliviesti V-S YSI:läisille on lähetetty muistutuksena paikallisesta lobbaustyöstä kuntavaalien parissa.

 **YLL**

-olemme selvittäneet sivutoimisten tuntiopettajien oikeutta sairauslomaan ja -lomakorvaukseen. Yliopistojen käytännöt vaihtelevat tässä, mutta Turun yliopistossa on tehty uudistus, jonka mukaan lukujärjestykseen säännölliseksi merkittyä tuntiopetusta pitävä opettaja on oikeutettu sairauslomakorvaukseen. Monen vuoden taistelun jälkeen tärkeä voitto!

- vireillä selvitys opetushenkilöstön oikeudesta saada kotityöpisteilleen työnantajalta asianmukaiset työvälineet. Osalla henkilökunnasta on tällaiset olleet jo ennestään, mutta osa tekee töitä omilla tietokoneillaan ja puhelimillaan. Esimiehet vetoavat rahapulaan, mutta yliopiston ohjesäännön mukaan työ tehdään työnantajan tiloissa ja laitteilla. Kyse on myös tietoturvasta - periaatteessa emme saisi tehdä yksityisillä koneilla työnantajan tehtäviä. Lisäksi yliopiston IT-tuki ei voi tarjota apua yksityisille koneille. Tilanne on päällä, mutta meitä edustava pääluottamusmies hoitaa asiaa, ja tukea on saatu mm. yliopiston henkilöstöpäälliköltä.

**16 Tiedotusasiat**

**Alueasiamiehen tehtävänimikkeen muutos**

OAJ:n hallitus päätti kokouksessaan 16.-17.2.2021 muuttaa alueasiamiehen nimikkeen alueasiantuntijaksi.

**Paloturvakaapin hankinta**

Hallituksen kokoussa 1/21 tehdyn päätöksen mukaisesti alueyhdistyksen toimistolle on tilattu paloturvakaappi asiakirjoille: Guard, 1710x1210x655 mm. Arvioitu toimitus on viikolla 16. Paloturvakaapin hinta on 3 300 euroa ja asennuspalvelu maksaa 1030 euroa. Lisäksi avisointi (palvelumaksu, joka pitää sisällään ilmoituksen tavaran toimituksesta) maksaa viisi euroa.

**Osuuspankin palkansaajatoimikunta**

Alueyhdistyksen puheenjohtaja on kutsuttu Osuuspankin palkansaajatoimikunnan jäseneksi vuodeksi 2021. OP:n palkansaajatoimikunnan jäseninä toimivat puheenjohtajan lisäksi Maijumarjut Polviander ja Jorma Uoti, joka toimii myös toimikunnan puheenjohtaja.

**17 Jäsenhakemus**

Undervisningssektorns lokalförening vid Åbo Akademi rf hakee alueyhdistyksen jäsenyyttä. Hyväksyttiin jäsenhakemus.

**18 Kokousaikataulu**

 TVK:n kokoukset: 7.1., 11.2., 23.3. ja 19.4. (valtuutetut mukana huhtikuun kokouksessa).

#  Hallituksen kokoukset: 26.1., 11.3., 12.4. ja 10.5.

 Ylimääräinen vuosikokous: 1.2.2021

# 19 Kokouksen päättäminen

 Puheenjohtaja päättää kokouksen klo 20.35.